بو یازینین بیرینجی بولومونده قیسا شکیلده گونئی آذربایجان جغرافیاسی و اورادا یاشایان اینسانلار نئدن دونیا سیاستینده جیددیه آلئنمیر قونوسوندا ایشاره ائتدیم. بو بولومده ایسه نه ائتملییک قونوسونا قئسا شکیلده اله آلاجایام.
گونئی آذربایجان جغرافیایی اولاراق دنیانئن اَن مهم یئرلریندن بیرینده یئر آلیبدیر. بیر طرفی قافقازدیر و اوردان روسیه ایله قومشو اولور، دیگر طرفی ایسه خاورمیانه دیر(اورتا دوغو/یاخین شرق). بیر طرفدن خزر دنیزینه باغلانیر بیر طرفدن ایسه ترکیه اوزریندن اوروپایا باغلانیر. طبیعی اولاراق بو جغرافیا بولگه و دنیاداکی بویوک گوجلرین دیققتینی چکیر و چکجه کتیر. بو مسئله هم بیزیم اوچون فورصتدیر و هم تهدید.
خاورمیانه و قافقاز دین لر و میللت لرین قاینادیغی بولگله ردیر. گونئی آذربایجان ایسه بو قاینایان قازانین دوز اورتاسیندا یئر آلیبدیر. بس نیه بو قدر اونملی یئرده اولمامیزا راغمن تانینمیریق و یا تانینماق ایستمیریک؟ ایکینجی دونیا ساواسیندان سونرا دونیانین ایلک سویقیریمی بو توپراقلاردا اولدو و شورای امنیتین (گوونلیک قونسه یی) ایلک دوسیاسی آذربایجاندیر (۱۹۴۶).
آذربایجان میللی حرکتی گونوموزده بو مسئله یی دونیایا تمثیل ادیر٬ آنجاق بو یازینین بیرینجی بولومونده یازدیغیم کیمی گونئی آذربایجان بعضی سورونلارا گوره دونیا گوندمی و سیاستینده اوز یئرینی آلماییبدیر اما بو آلمایاجاق آنلامینا گلمز.
آذربایجان میللی حرکتی هر شی دن اونجه گونئی آذربایجان بولگه سینده اینسانلارین میللی مسئله قونوسوندا دویارلی اولمالاریندا داها چوخ حساس اولمالی و اونو ساغلامالیدیر. اقتیصاد٬ مئدیا و لوبیجیلیک خوصولاریندا آددیم آتمالی٬ کادرولار یئتیشدیرمه لیدیر.
آذربایجان میللی حرکتی٬ گونئی آذربایجان دا بوتون ساحه لرده (دولتی و غیر دولتی- عسگری و غیرعسگری یئرلرده) اوزونو حیس اددیرمه سی گرکیر. اونودمایاق ایستر ایران دوولتی و ایستر دونیاداکی گئرکلی یئرلر و دوولتلر بیزدن حرکت (سیگنال) گورمزلرسه بیزی جیددیه آلمایاجاقلار.
بابک قالاسی قورولتایی، ۱ خورداد ۱۳۸۵ اولایلاری، تراختور اویونلاریندا وریلن شعارلار و اورمو گولونون قوروتولماسینا قارشی اولان اعتیراض آکسییالاری آزدا اولسا بیزی بولگه و دونیایا تانیددیریبدیر اما بیز حلم یولون لاپ باشینداییق…
بیرلیکده جیددی چالیشمالاریمیز لازیمدیر.
سعید زنجانی
۰۶ آذر ۱۳۹۶
یازینین بیرینجی بولومو:
گونئی آذربایجان نئدن دونیا سیاستینده جیددیه آلئنمیر و نه ائتملییک؟ (بیرینجی بولوم)
azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab